LIETUVOS RESPUBLIKOS APLINKOS MINISTRAS

ĮSAKYMAS

DĖL LIETUVOS RESPUBLIKOS APLINKOS MINISTRO 2022 M. SAUSIO 7 D. ĮSAKYMO NR. D1-3 „DĖL NEPRIKLAUSOMO ŽELDYNŲ IR ŽELDINIŲ EKSPERTO KVALIFIKACIJOS ATESTATO IŠDAVIMO, GALIOJIMO SUSTABDYMO, GALIOJIMO SUSTABDYMO PANAIKINIMO, GALIOJIMO PANAIKINIMO TVARKOS APRAŠO PATVIRTINIMO“ PAKEITIMO

2023 m. rugpjūčio 21 d. Nr. D1-285

Vilnius

Pakeičiu Nepriklausomo želdynų ir želdinių eksperto kvalifikacijos atestato išdavimo, galiojimo sustabdymo, galiojimo sustabdymo panaikinimo, galiojimo panaikinimo tvarkos aprašą, patvirtintą Lietuvos Respublikos aplinkos ministro 2022 m. sausio 7 d. įsakymu Nr. D1-3 „Dėl Nepriklausomo želdynų ir želdinių eksperto kvalifikacijos atestato išdavimo, galiojimo sustabdymo, galiojimo sustabdymo panaikinimo, galiojimo panaikinimo tvarkos aprašo patvirtinimo“:

1. Pakeičiu 4.4 papunktį ir jį išdėstau taip:

„4.4. dokumentų, patvirtinančių, kad pareiškėjas atitinka Želdynų įstatymo 24 straipsnio 2 dalies 2 punkte nustatytus profesinės veiklos patirties reikalavimus, kopijas (patirties trukmė skaičiuojama mėnesio tikslumu, sumuojant dokumentuose įrašytus praktinio ar mokslinio darbo laikotarpius nuo pradžios iki pabaigos);“.

2. Pakeičiu 6 punktą ir jį išdėstau taip:

„6. Už prašyme nurodytų duomenų teisingumą atsako pareiškėjas. Prašymą teikiantis asmuo su prašymu neturi teikti perteklinių asmens duomenų, kurie nesusiję ir nepatvirtina, kad asmuo atitinka Želdynų įstatymo 24 straipsnio 2 dalies 2 punkte nustatytus reikalavimus. Jei perteklinių asmens duomenų yra pridedamuose dokumentuose, asmuo juos turi pašalinti.“

3. Pakeičiu 7 punktą ir jį išdėstau taip:

„7. Agentūros interneto svetainėje skelbiamas atestuotų nepriklausomų želdynų ir želdinių ekspertų sąrašas, į kurį įtraukiami asmenys, kurie prašyme gauti atestatą (prašymo forma pateikta 1 priede) pareiškė sutikimą įtraukti jų identifikacinius duomenis (vardą, pavardę) duomenis apie atestatą (atestato numerį, jo išdavimo datą) ir kontaktinius duomenis (gyv. vietos adresas, el. paštas, tel. nr.) į viešai skelbiamą nepriklausomų želdynų ir želdinių ekspertų sąrašą. Asmuo, kuriam išduotas atestatas, turi teisę teikti Agentūrai prašymą nebeviešinti jo asmens duomenų (atšaukti duotą sutikimą, išbraukti iš skelbiamo Nepriklausomų želdynų ir želdinių ekspertų sąrašo) arba pradėti viešinti jo duomenis viešai skelbiamame nepriklausomų želdynų ir želdinių ekspertų sąraše (sutikti, kad jo duomenys būtų viešai skelbiami). Prašymą teikiantys asmenys apie jų asmens duomenų tvarkymą informuojami apie tai paskelbiant Aplinkos apsaugos agentūros interneto svetainėje.“

4. Pakeičiu 21 punktą ir jį išdėstau taip:

„21. Įgyvendinant Tvarkos aprašą, asmens duomenys tvarkomi ir saugomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu ir kitais teisės aktais, reglamentuojančiais asmens duomenų apsaugą. Visi asmenų pateikti dokumentai atestatui gauti saugomi Lietuvos Respublikos dokumentų ir archyvų įstatymo nustatyta tvarka, Bendrųjų dokumentų saugojimo terminų rodyklėje, patvirtintoje Lietuvos vyriausiojo archyvaro 2011 m. kovo 9 d. įsakymu Nr. V-100 „Dėl Bendrųjų dokumentų saugojimo terminų rodyklės patvirtinimo“, nustatytais terminais.“

5. Pakeičiu 1 priedą ir jį išdėstau nauja redakcija (pridedama).

Žemės ūkio ministras,

pavaduojantis aplinkos ministrą	Kęstutis Navickas

Nepriklausomo želdynų ir želdinių

eksperto kvalifikacijos atestato išdavimo,

galiojimo sustabdymo, galiojimo

sustabdymo panaikinimo, galiojimo

panaikinimo tvarkos aprašo

1 priedas

(Prašymo gauti nepriklausomo želdynų ir želdinių eksperto atestatą pavyzdys)

_______________________________________________________________________________

(fizinio asmens vardas (-ai), pavardė (-ės))

_______________________________________________________________________________

(gyv. vietos adresas, telefono numeris, el. paštas)

Aplinkos apsaugos agentūrai

PRAŠYMAS

DĖL NEPRIKLAUSOMO ŽELDYNŲ IR ŽELDINIŲ EKSPERTO KVALIFIKACIJOS ATESTATO IŠDAVIMO

_______________

(data)

Prašau išduoti nepriklausomo želdynų ir želdinių eksperto kvalifikacijos atestatą.

Patvirtinu, kad prašyme pateikta ir pridedama informacija yra teisinga.

PRIDEDAMA:

1. Asmens tapatybę patvirtinančio dokumento (paso ar asmens tapatybės kortelės) kopija.

2. Dokumentų, patvirtinančių kvalifikacijos reikalavimus, kopijos.

3. Dokumentų, patvirtinančių praktinio darbo patirtį želdynų ir želdinių projektavimo ir (ar) priežiūros ir tvarkymo srityje, kopijos (pažymėti pridedamus dokumentus):

 darbo, paslaugų teikimo ar kitos sutarties kopija (pateikiant pareigybės aprašymą arba atliktų darbų ar suteiktų paslaugų aktus ir (ar) specifikacijas);

 individualios veiklos ar verslo liudijimo kopija (pateikiant vykdytų praktinių darbų želdynų ir želdinių projektavimo ir (ar) priežiūros ir tvarkymo srityje sąrašą);

 kitas dokumentas (pažymos, aktai, paaiškinimai), kurioje nurodoma: dokumento sudarytojas, vykdytų projektų ar paslaugų pavadinimas, vykdymo laikotarpis (metai/mėnuo/diena), vykdytos funkcijos, užsakovai;

 kiti praktinio darbo (želdinių būklės vertinimo, želdinių inventorizacijos, atliktų želdinių ir želdynų tvarkymo darbų techninės priežiūros paslaugų) patirtį įrodantys dokumentai.

4. Dokumentų, patvirtinančių mokslinio darbo patirtį želdynų ar želdinių projektavimo ir (ar) priežiūros ir tvarkymo srityje, kopijos (pažymėti pridedamus dokumentus):

 darbo stažą mokslo ir studijų institucijoje ar jos padalinyje patvirtinančių dokumentų kopijos ir (ar) ne mažiau kaip 2 mokslinės publikacijos, skirtos želdynų arba želdinių problematikai, paskelbtos recenzuojamuose mokslo leidiniuose;

 kiti mokslinio darbo, susijusio su želdynų ir (ar) želdinių problematika, patirtį įrodantys dokumentai (sukurtų metodikų, atliktų tyrimų aprašymai, išleistos knygos, recenzijos).

Visą su atestato išdavimu, galiojimo sustabdymu, galiojimo sustabdymo panaikinimu, galiojimo panaikinimu susijusią informaciją norėčiau gauti:

Registruotu paštu

El. paštu

Pageidauju, kad mano identifikaciniai duomenys (vardas, pavardė) bei duomenys apie atestatą (nepriklausomo želdynų ir želdinių eksperto kvalifikacijos atestato numeris ir išdavimo data) būtų įtraukti į viešai skelbiamą nepriklausomų želdynų ir želdinių ekspertų sąrašą (žinau, kad turiu teisę pateikti prašymą pradėti viešinti arba nutraukti mano asmens duomenų viešinimą):

Taip

Ne

Pageidauju, kad mano kontaktiniai duomenys (vardas pavardė, el. paštas, tel. nr.) būtų įtraukti į viešai skelbiamą nepriklausomų želdynų ir želdinių ekspertų sąrašą (žinau, kad turiu teisę pateikti prašymą pradėti viešinti arba nebeviešinti mano asmens duomenų):

Taip

Ne

–––––––––––––––––

(parašas)

______________________